EA จัดประชุมผถห.ผ่านออนไลน์ 100% เว้นระยะห่างช่วง “โควิด” ระบาด
EA จัดประชุมผถห.ผ่านออนไลน์ 100% เว้นระยะห่างช่วง "โควิด" ระบาด
EA จัดประชุมผถห.ผ่านออนไลน์ 100% เว้นระยะห่างช่วง "โควิด" ระบาด
19 เม.ย. 2564

บริษัท พลังงานบริสุทธิ์ จำกัด (มหาชน) หรือ EA ระบุว่า จากสถานการณ์การแพร่ระบาด COVID-19 ระลอกใหม่ที่มียอดผู้ติดเชื้อรายวันเพิ่มสูงขึ้นอย่างต่อเนื่อง ทางทีมผู้บริหาร EA จึงได้ดำเนินการปฏิบัติตามประกาศของกรมควบคุมโรค กระทรวงสาธารณสุข รวมถึงประกาศกรุงเทพมหานครอย่างเคร่งครัด เพื่อป้องกันการแพร่ระบาด จึงปรับเปลี่ยนรูปแบบการจัดประชุมสามัญผู้ถือหุ้นประจำปี 2564 ที่จะจัดขึ้นในวันศุกร์ที่ 23 เม.ย.นี้ เวลา 14.00 น. เป็นรูปแบบการประชุมผ่านระบบออนไลน์ (Live Broadcast) และลงคะแนนเสียงในระบบ E-Voting (E-AGM) 100% โดยผู้ถือหุ้นสามารถศึกษารายละเอียดคู่มือการใช้งานแอปพลิเคชั่น IR Plus AGM ได้ที่เว็บไซต์ของบริษัท www.energyabsolute.co.th/general_meeting.asp
ทั้งนี้ ผู้ถือหุ้นสามารถมอบฉันทะแก่กรรมการอิสระ หรือผู้อื่น แทนการประชุมด้วยตนเอง โดยสามารถส่งเอกสาร หรือสอบถามและศึกษารายละเอียดเพิ่มเติมได้ที่ช่องทางเว็บไซต์ www.energyabsolute.co.th หรือ [email protected]
